《忧旱谣》
清代·陈学洙

去年夏雨，淫淫不息。今年无雨，赤日如炙。日如炙，旦至晡。

土既赤，苗皆枯。去年食米，今年食麦。麦贱米贵，五斗换石。

食麦犹可，无麦则那。东田西田戽水归，筋酸骨痛腹更饥。

天不雨，田无水。禾不生。侬亦死。

作者简介：（1638—1719）清江苏长洲人，字左原。康熙二十三年举人。性情笃厚，守节操极严。工诗文，其古诗古朴深秀，近体意致淡荡。有《西田诗集》、《响山夕集》。